सूर्यनमस्काराः
सरलभावेन दण्डायमानः भवतु । करतलद्वयं नमस्कारमुद्रया संयोज्य वक्षस्थलस्योपरि स्थापयतु । स्वाभाविकं श्वासं चालयतु । नेत्रद्वयं पिधाय उदितसूर्यं ध्यात्वा श्लोकमुच्चारयतु । ॐ हिरण्मयेन पात्रेण सत्यस्यापिहितं मुखम् । तत्त्वं पूषन् आपावृणु सत्यधर्माय दृष्टये । एकम् हस्तद्वयमुपरि उत्थापयतु बाहुद्वयेन कर्णद्वयं स्पृशतु । लघुत्तम शनैः पूरकेण शरीरं पृष्ठदेशं प्रति स्वल्पम् अवनमयतु । द्वे रेचकेण शनैः शनैः मेरुदण्डं सरलीकृत्य शरीरं पुरतः अवनमयतु । हस्तद्वयं पादौ च उभयतः भूमौ स्थापयतु । मस्तकेन जानुद्वयं स्पृशतु । त्रीणि पूरकेण शनैः शनैः दक्षिणपादं पृष्ठदेशं प्रति प्रसारयतु । वामजानुं पुटीकृत्य वक्षः स्थलं स्पृशतु । ग्रीवां मस्तकं च ऊर्ध्वमुत्तोलयतु । आकाशं पश्यतु चत्वारि रेचकेण शनैः शनैः वामपादं दक्षिणपादेन सह समावस्थायां स्थापयतु । करतलद्वयेन् सह, पादयोः अङ्गुष्ठद्वयेन सह च शरीरस्य भारसाम्यं स्थापयतु । गुल्फतः आरभ्य मेरुदण्डं ग्रीवां च यावत् शरीरम् ऋजुतया स्थापयतु । करतलयोः सम्मुखस्थाभूमौ दृष्टिं स्थापयतु । पञ्च जानुद्वयं भूमौ संलग्नं कृत्वा पूरकेण शनैः शनैः उदरं सक्थिनोः उपरि स्थापयतु । गुल्फद्वयोः उपरि नितम्बं स्थापयतु । स्कन्धं ग्रीवां च शिथिलीकृत्य मुखम् अधोमुखीभूय च रेचकेण मस्तकं भूमौ स्थापयतु । षट् पूरकेण जानुद्वयं, पादयोः अङ्गुष्ठद्वयं, वक्षः स्थलं च भूमौ स्पृष्ट्वा शयनं करोतु । उदरं भूमौ न स्पृष्ट्वा नितम्बं स्वल्पमुत्थाप्य रेचकेण कपालं नासाग्रं च भूमौ स्थापयतु । हस्तद्वयं वक्षः स्थलमुभयतः स्थापयतु । सप्त पूरकेण शनैः शनैः मस्तकमुत्थाप्य नाभितः शरीरमूर्ध्वमुत्थापयतु । रेचकेणा वक्षः स्थलं पुरस्कृत्य ग्रीवां च ईषत् वक्रीकृत्य आकाशं पश्यतु । समग्रशरीरस्य भारं हस्तयोः उपरि स्थापयतु । अष्टौ पूरकेण पूर्ववत् हस्तद्वयं पादद्वयं च भूमौ संस्थाप्य शरीरमूर्ध्वम् उत्थापयतु । मस्तकं भूमौ संलग्नं करोतु । नव रेचकेण पञ्चावस्थावत् विश्रमतु । दश पूरकेण नवमावस्थातः दक्षिणपादं सम्मुखमानयतु । दक्षिणोरु पुटीकृत्य जानुना वक्षः स्थलं स्पृष्ट्वा हस्तद्वयं दक्षिणपादमुभयतः स्थापयतु । रेचकेण मुखम् उपरि कृत्वा आकाशं पश्यतु । एकादश पूरकेण दशमावस्थातः वामपादं सम्मुखमानयतु । कटिदेशतः शरीरं सम्मुखमानीय हस्तद्वयेन पादद्वयं स्पृशतु । द्वादश शनैः शनैः रेचकेण शरीरमुत्थाप्य ऋजुतया दण्डायमानः भवतु । हस्तद्वयेन वक्षः स्थलं स्पृष्ट्वा नमस्कारमुद्रया स्थिरः भवत् । आदित्यस्य नमस्कारन् ये कुर्वन्ति दिने दिने । आयुः प्रज्ञा बलम् वीर्यम् तेजस्तेशान् च जायते ॥